text: [{"text_idx": "#000002", "text": "Countrysangarin hevur u\u0301tga\u0301vukonsert a\u0301 landsins st\u00f8rsta to\u0301nleikatiltaki"}, {"text_idx": "#000003", "text": "Ha\u0301takuelli Magni Christiansen fer at sp\u00e6la a\u0301 Summar Festivalinum i\u0301 a\u0301r, og hetta ver\u00f0ur eisini u\u0301tga\u0301vukonsert, skriva fyriskiparar av festivalinum i\u0301 ti\u0301\u00f0indaskrivi. \u2013 Magni Christiansen er kendur sum country- og gospelsangari, og hann dugir framu\u0301r v\u00e6l at framf\u00f8ra a\u0301 palli. Hann hevur gj\u00f8gnum a\u0301rini givi\u00f0 no\u0301gvan to\u0301nleik u\u0301t, og hann hevur veri\u00f0 i\u0301\u00f0in at sp\u00e6la konsertir kring landi\u00f0. \u2013 I\u0301 sambandi vi\u00f0 konsertina a\u0301 Summar Festivalinum gevur Magni Christiansen u\u0301t ny\u0301ggja u\u0301tga\u0301vu \u2013 fl\u00f8gu og vinyl \u2013 vi\u00f0 16 klassiskum countrysangum, sum eru innsp\u00e6ldir i\u0301 I\u0301rlandi. Fl\u00f8gan eitur \"I'm Just me\" og a\u0301 u\u0301tga\u0301vuni eru ny\u0301ggjar u\u0301tsetingar av sangum sum \"Detroit City\", \"Me and Bobby McGee\", \"Mama Tried\", \"Footloose\" og \"Railroad Bum\". U\u0301tga\u0301van ver\u00f0ur t\u00f8k beint eftir konsertina i\u0301 Klaksvi\u0301k, og ta\u0301 fa\u0301ast eisini ny\u0301ggjar t-troyggjur hja\u0301 Magna. Magni Christiansen hevur v\u00e6l manna\u00f0an bo\u0301lk vi\u00f0 s\u00e6r a\u0301 festivalin: Bernhard Petersen (klaver), Sa\u0301mal Pauli H\u00f8jgaard Petersen (trummur), Eivin Christiansen (bass), Jo\u0301nas Gaard (el-gittar), Filip Zachariasen (el-gittar), Fri\u0301\u00f0i Sigmundson (kassagittar), Jo\u0301hanna Sofi\u0301a Petersen (ko\u0301r), Jensia Kj\u00e6rb\u00e6k (ko\u0301r), Ingrid H\u00f8jgaard Petersen (ko\u0301r)."}, {"text_idx": "#000004", "text": "Tey fara at sp\u00e6la klassiskar countrysangir, sum eru a\u0301 ny\u0301ggju u\u0301tga\u0301vuni umframt a\u00f0rar sangir \u2013 eisini onkran eldri gospelsang."}, {"text_idx": "#000010", "text": "Ru\u0301na Brimnes Hoydal helt bestu snarr\u00f8\u00f0una"}]